**ბათუმის შოთა რუსთაველის სახელმწიფო უნივერსიტეტის**

**სოციალურ და პოლიტიკურ მეცნიერებათა ფაკულტეტის**

**სტრატეგიული განვითარების გეგმა**

**ისტორია:** სოციალურ და პოლიტიკურ მეცნიერებათა ფაკულტეტი ბათუმის შოთა რუსთაველის სახელმწიფო უნივერსიტეტში 2014 წელს მიმდინარე რეფორმის შედეგად სოციალურ მეცნიერებათა, ბიზნესისა და სამართალმცოდნეობის ფაკულტეტის ბაზაზე ჩამოყალიბდა. როგორც ჩინური სიბრძნე გვეუბნება: „ყოველი გრძელი მოგზაურობა პირველი ნაბიჯის გადადგმით იწყება!“ ჩვენ გადავდგით პირველი ნაბიჯი, მაგრამ იმასაც ვაცნობიერებთ, რომ აუცილებელია ამ ნაბიჯს მომდევნო ქმედითი ნაბიჯები მოჰყვეს. დარწმუნებული ვარ, რომ ახლადშექმნილი სოციალურ და პოლიტიკურ მეცნიერებათა ფაკულტეტი თავის მნიშვნელოვან სიტყვას იტყვის უნივერსიტეტის ცხოვრებაში. აქ სწავლა საინტერესო იქნება ყველასთვის, ვისაც სურს გაერკვეს თანამედროვე სამყაროში მიმდინარე პოლიტიკურ, სოციალურ და კულტურულ პროცესებში, გაეცნოს უცხო ქვეყნების ისტორიას, ენასა და ტრადიციებს, შეისწავლოს ადამიანის შინაგანი სამყარო, მისი ფსიქიკური თვისებები, მონაწილეობა მიიღოს მომავალი თაობის აღზრდაში.

ფაკულტეტი თავის საქმიანობას წარმართავს საქართველოს კონსტიტუციის, საქართველოს საერთაშორისო ხელშეკრულებების, „უმაღლესი განათლების შესახებ“ საქართველოს კანონის, უნივერსიტეტის წესდების, შინაგანაწესის, ეთიკის კოდექსის, ფაკულტეტის დებულებისა და სხვა საკანონმდებლო და კანონქვემდებარე აქტების საფუძველზე.

**ფაკულტეტის სტრატეგიული მიზნები და ამოცანები:**სოციალურ და პოლიტიკურ მეცნიერებათა ფაკულტეტის პროგრამების მიზანია, სტუდენტს მისცეს, ერთი მხრივ, ფართო განათლება, რათა გამოიმუშაოს გაცნობიერების, გააზრებული დასკვნების გამოტანისა და ცოდნის სწრაფად განახლების უნარი, მეორე მხრივ კი - მისცეს ღრმა ცოდნა მის მიერ არჩეულ რომელიმე კონკრეტულ სფეროში. ამიტომაც ჩვენს ფაკულტეტზე სწავლება განხორციელდება სტუდენტის მიერ დამოუკიდებელი არჩევანის საფუძველზე. სოციალურ და პოლიტიკურ მეცნიერებათა ფაკულტეტი მაქსიმალურად უზრუნველყოფს სტუდენტებისთვის აკადემიურ თავისუფლებას და არჩევითობის პრინციპის დაცვას.

სოციალურ და პოლიტიკურ მეცნიერებათა ფაკულტეტის სტრატეგიულ ამოცანად მიგვაჩნია ფაკულტეტის თითოეული წევრის ძალისხმევის წარმართვა იმისათვის, რომ ამაღლდეს ჩვენი ფაკულტეტის რეიტინგი როგორც ქვეყანაში, ისე მის ფარგლებს გარეთაც.

ამჟამად ფაკულტეტი ახორციელებს საგანმანათლებლო პროგრამებს ორ საგანმანათლებლო დონეზე: ბაკალავრიატში – საერთაშორისო ურთიერთობების, ფსიქოლოგიისდა ევროპისმცოდნეობის, ხოლო მაგისტრატურაში – კლინიკური ფსიქოლოგიის.საერთაშორისო ურთიერთობების, ევროპისმცოდნეობის და ფსიქოლოგიის საგანმანათლებლო პროგრამებით სპეციალისტების მომზადების აქტუალურობა განპირობებულია შრომით ბაზარზე კვალიფიციური კადრების მოთხოვნით. აღნიშნულ გარემოებას ადასტურებს, თუნდაც ის ფაქტი, რომ მობილობის პერიოდში სტუდენტებს მაღალი კონკურენციის პირობებში უწევთ ჩვენი ფაკულტეტის საგანმანათლებლო პროგრამებზე ჩარიცხვა.

სოციალურ და პოლიტიკურ მეცნიერებათა ფაკულტეტზე არჩეულია 13 პროფესორ-მასწავლებელი (1 სრული პროფესორი, 6 ასოცირებული პროფესორი, 6 ასისტენტ პროფესორი).

**ფაკულტეტის სტრუქტურა**

* ხარისხის სამსახური,
* სოციალურ მეცნიერებათა დეპარტამენტი,
* კურიკულუმის კომიტეტი,
* ეთიკის კომისია.

ფაკულტეტის განვითარების ინტერესებიდან გამომდინარე, სასურველია და არ არის გამორიცხული, არსებულ სტრუქტურაში მოხდეს ცვლილებების შეტანაც.

უნდა ავღნიშნო, რომ სულ მალე ჩვენს დეპარტამენტს დაემატოს ახალი საგანმანათლებლო პროგრამები - **ჟურნალისტიკა, სოციალური მუშაკი, პოლიტიკის მეცნიერებები, იურიდიული ფსიქოლოგია და ოკუპაციური თერაპია.** სოციალურ და პოლიტიკურ მეცნიერებათა ფაკულტეტის ჟურნალისტიკის, სოციალური მუშაკის, პოლიტიკის მეცნიერებების საგანამანათლებლო პროგრამების აკრედიტაციის პროცესის წარმატებით გავლა უზრუნველყოფს უმაღლესი განათლების პირველი საფეხურის შესატყვის საბაზო, პრაქტიკასა და თეორიაში გამოსადეგ უმაღლესი განათლების ცოდნის შეძენას, სოციალურ მეცნიერებათა ბაკალავრის ხარისხის მქონე სპეციალისტის ჩამოყალიბებას, ხოლო იურიდიული ფსიქოლოგიის, პოლიტიკურ მეცნიერებათა და სოციალური მუშაკის სამაგისტრო - საგანმანათლებლო პროგრამები უზრუნველყოფს უმაღლესი განათლების მეორე საფეხურის შესატყვის უმაღლესი განათლების ცოდნის შეძენას, სოციალურ მეცნიერებათა მაგისტრის ხარისხის მქონე სპეციალისტის ჩამოყალიბებას. ოკუპაციურ თერაპიაში მომზადდება დამატებითი საგანმანათლებლო პროგრამა, ხოლო სამომავლოდ დაიგეგმება საბაკალავრო საგანმანათლებლო პროგრამის მომზადება.

აღნიშნულ საგანმანათლებლო პროგრამების განხორციელებაზე ზრუნვა განაპირობა რეგიონული დასაქმების ბაზრის გაზრდამ. კერძოდ, ჟურნალისტიკის საგანმანათლებლო პროგრამის განხორციელებაზე ზრუნვა განაპირობა რადიო და ტელეკომპანიათა ქსელის გაფართოებამ, ტურიზმის განვითარებამ, ახალი ტურისტული სააგენტოებისა და ქსელების ჩამოყალიბებამ. გაიზარდა ჟურნალისტიკისპრაქტიკულიროლიისეთსფეროებში, როგორიცაა ბეჭდური და სამაუწყებლო მედია, საზოგადოებრივიურთიერთობების სამსახურები, საინფორმაციო სააგენტოები და სხვა. ბაზრის წინასწარმა კვლევამ და პოტენციურ დამსაქმებლებთან ჩატარებულმა - გამოკითხვებმა ცხადყო, რომ რეგიონში საგანმანათლებლო პროგრამის არარსებობამ გარკვეული ვაკუუმი შექმნა ჟურნალისტური კადრების მომზადების თვალსაზრისით. დღეისათვის რეგიონში არსებული მედია-საშუალებები მზად არიან გაგვიწიონ როგორც ტექნიკური, ასევე პროფესიული დახმარება მომავალი სტუდენტების კვალიფიცირებულ სპეციალისტებად ჩამოყალიბებაში. სოციალური მუშაკის და ოკუპაციური თერაპიის საგანმანათლებლო პროგრამების განხორციელებაზე ზრუნვა განაპირობა რეგიონში რეაბილიტაციის ცენტრების, დღის ცენტრების, პალიატიური მზრუნველობის ცენტრების, მზრუნველობას მოკლებულ პირთათვის პანსიონის, ბაგა-ბაღების, ზოგად საგანმანათლებლო თუ სპეციალიზირებული სკოლების, სახელობო სასწავლებლების, მხარდამჭერი და საქმების ცენტრების გახსნამ, ადრეული ინტერვენციის და საშინაო პირობების ადაპტირების საჭიროება იმ პირთათვის, რომელთაც გადაიტანეს ინსულტი (აქვთ შეზღუდული მხედველობა ან დემენცია), სოციალურ სააგენტოებში სოციალური მუშაკის და სოციალური აგენტების კვალიფიციურ კადრებზე მოთხოვნის გაზრდამ. სოციალური მუშაკები და ოკუპაციური თერაპევტები მუშაობენ სკოლებში, რეაბილიტაციის ცენტრებში, ფსიქიკური ჯანმრთელობის ცენტრებში, მოხუცებულთა სახლებში, სამედიცინო კლინიკებში და ბინაზე პაციენტთა პატრონაჟის სააგენტოებში. ამიტომაც ვფიქრობთ, რომ ჩვენს ფაკულტეტზე აღნიშნული პროგრამების განხორციელება ხელს შეუწყობს დასაქმების ბაზარზე კვალიფიციური კადრების მომზადებას.

ვფიქრობ, რომ პოლიტიკის მეცნიერებების ბაკალავრის მომზადება ხელს შეუწყობს სახელმწიფოსა და თვითმმართველობის ორგანოებისთვის ან პარტიულ და საზოგადოებრივ ორგანიზაციათა აპარატებისთვის კვალიფიციური კადრების მომზადებას.

ზემოთხსენებული პროგრამების დანერგვა გაამართლებს ახლადშექმნილი ფაკულტეტის სახელწოდებას. რადგანაც სოციალურ და პოლიტიკურ მეცნიერებათა ფაკულტეტი სხვა ფაკულტეტებთან შედარებით მცირე ბიუჯეტიანია, ჩვენთვის პრიორიტეტად უნდა იქცეს ახალ პროგრამებზე მუშაობა, რაც შესაძლებელს გახდის ფაკულტეტის გაძლიერებას და განვითარებას.

სოციალურ და პოლიტიკურ მეცნიერებათა ფაკულტეტის სამომავლო განვითარებისთვის აუცილებელია, უახლოესი 4 წლის განმავლობაში განხორციელდეს დამატებითი ღონისძიებები. მნიშვნელოვანია გრანტების მოძიება და ამ მხრივ, განსაკუთრებული აქტივობის გამოჩენა, რაც სარგებლის მომტანი იქნება როგორც უნივერსიტეტის, ასე ველექტორ-მასწავლებლებისთვის.

ფაკულტეტზე ერთ-ერთ პრობლემად ითვლება ადამიანური რესურსების ნაკლებობა, ვფიქრობ, აღნიშნული პრობლემის გადაჭრაში დაგვეხმარება სამაგისტრო პროგრამების დანერგვა, რაც ხელს შეუწყობს მომავალი კადრების მომზადებას, ხოლო ადამიანური რესურსების გაზრდა - დაგვეხმარება ახალი საბაკალავრო საგანმანათლებლო პროგრამების განხორციელებაში.

განსაკუთრებით მტკივნეულია ინფრასტრუქტურული პრობლემები, რომლის წინაშეც ვდგავართ. თუმცა, უნდა აღვნიშნოთ, რომ დღენიადაგ სხვადასხვა საუნივერსიტეტო სტრუქტურულ ერთეულთან ერთად ვმუშაობთ აღნიშნული პრობლემის გადაჭრაზე.

ჩვენი ფაკულტეტის მთავარი ამოცანა ისაა, რომ შევძლოთ მსოფლიო სტანდარტებთან მიახლოებული ცოდნის მიწოდება სტუდენტებისთვის, ვინაიდან ფაკულტეტზე გვაქვს ისეთი პროგრამული მიმართულებები, როგორიცაა საერთაშორისო ურთიერთობები, ფსიქოლოგია და ევროპისმცოდნეობა, უნდა ვიფიქროთ იმაზე, რომ ჩვენი კურსდამთავრებულები შესაძლოა დასაქმდნენ სხვა ქვეყანაში, უცხოურ კომპანიებში, ამიტომაც უნდა შევძლოთ სწავლების კიდევ უფრო მაღალი ხარისხის უზრუნველყოფა.

უმნიშვნელოვანესია დეკანატის და პროფესორ-მასწავლებლების ერთობლივი მუშაობა სტუდენტების სწავლის მოტივაციის ამაღლებაზე. ამისთვის საჭიროა მათი აქტიური ჩართულობა გაცვლით პროგრამებში, რომელიც მიზნად ისახავს არამხოლოდ უცხოეთის ქვეყნებში გამგზავრებას, არამედ საქართველოს სხვადასხვა უმაღლეს სასწავლებლებში გამოცდილების მიღებას. ასევე, მნიშვნელოვანია სტუდენტების ჩართულობა სხვადასხვა სოციალურ ინსტიტუტებში, ორგანიზაციებში, საჯარო სამსახურებში მოხალისეებად, რაც ერთის მხრივ, შესაძლებელს გახდის ფაკულტეტის მჭიდრო თანამშრომლობას ორგანიზაციებთან, ხოლო მეორე მხრივ - ხელს შეუწყობს სტუდენტების მიერ ათვისებული თეორიული ცოდნის პრაქტიკაში გამოყენებას.

ევროპისმცოდნეობის საგანმანათლებლო პროგრამაზე სტუდენტებისთვის საუკეთესო ცოდნის უზრუნველსაყოფად პროგრამის განხორციელებაში მნიშვნელოვან კომპონენტად ითვლება ევროპული ენების შესწავლა. ამიტომ სოციალურ და პოლიტიკურ მეცნიერებათა ფაკულტეტი საგანგებო ყურადღებას დაუთმობს უცხოური ენების სწავლებას, რაც ჩვენი ფაკულტეტის საგანმანათლებლო პროგრამების ერთგვარი პრიორიტეტიც იქნება.

სპეციალურ ლიტერატურასთან დაკავშირებული პრობლემის მოგვარების საკითხს უკეთ გადავჭრით, თუ ვიმუშავებთ საფაკულტეტო მთარგმნელობით და სამეცნიერო -კვლევით პროექტებზე, რაც მართალია, სწრაფად ვერ მოაგვარებს აღნიშნულ პრობლემას, მაგრამ გააუმჯობეს არსებულ ვითარებას. თარგმნითი სამუშაოების მიზანი იქნება ფაკულტეტზე განსახორციელებელი ბაკალავრიატისა და მაგისტრატურის საგანმანათლებლო პროგრამებისათვის აუცილებელი უცხოენოვანი ლიტერატურის ქართულ ენაზე თარგმნა და ფაკულტეტის სტუდენტებისათვის მათი ხელმისაწვდომობის უზრუნველყოფა. სამეცნიერო - კვლევითი პროექტები ხელს შეუწყობს ფაკულტეტის სამეცნიერო პოტენციალის განვითარებას, მნიშვნელოვანი და ინოვაციური პროექტების განხორციელების გზით სამეცნიერო კვლევებში საერთაშორისო თანამშრომლობის გაღრმავებას.

პრაქტიკის დახვეწის მიზნით, აუცილებელია ფსიქოლოგიის კლინიკის ამოქმედება. უკვე მიმდინარეობს მოლაპარაკება ორგანიზაციებთან, უცხოელ პარტნიორებთან. კლინიკის ამოქმედებისთვის არსებული გამოცდილების გათვალისწინებით საჭიროა აქტიურად ჩავრთოთ მუნიციპალიტეტი. ფსიქოლოგიის კლინიკაში შესაძლებელი იქნება პაციენტებთან, კლიენტებთან მუშაობა, რომლის განხორციელებაც შესაძლებელია სუპერვიზიების ჩატარებით და სტუდენტების აქტიური ჩართულობით. აქ სტუდენტები შეძლებენ ათვისებული თეორიული ცოდნის პრაქტიკაში გამოყენებას.

სამომავლოდ დაგეგმილია სოციალურ მეცნიერებათა კვლევის ცენტრის ამოქმედება. სოციალურ მეცნიერებათა კვლევის ცენტრი ხელს შეუწყობს ფაკულტეტზე სამეცნიერო მუშაობას, რეგიონალური კვლევების და სოციოლოგიური კვლევების ჩატარებას.

უახლეს პერსპექტივაში ფაკულტეტის საგანმანათლებლო პროგრამები დადგება ავტორიზაციისა და აკრედიტაციის აუცილებლობის წინაშე და ეს პროცესი წარმოადგენს ჩვენი განსაკუთრებული ზრუნვის და ყურადღების ობიექტს. ვიმედოვნებთ, რომ ფაკულტეტზე არსებული პროგრამები ისევ წარმატებით გაივლის ავტორიზაციას და აკრედიტაციას, რის საფუძველსაც გვაძლევს ბათუმში და ზოგადად, მთელ ჩვენს რეგიონში სოციალურ და პოლიტიკურ მეცნიერებათა ფაკულტეტის საგანმანათლებლო პროგრამების კურსდამთავრებულთა დასაქმება. დასაქმებული არიან არამარტო ბაკალავრები და მაგისტრები, არამედ ის მსმენელები, რომლებმაც გაიარეს ფსიქოლოგიის მოკლევადიანი პროგრამა და მუშაობენ ფსიქოლოგებად საბავშვო ბაღებში და სკოლებში.

ერთ-ერთ მთავარ ამოცანად მიმაჩნია თითოეულ პროგრამაზე უცხოეთის წამყვანი უნივერსიტეტებიდან და ასევე, საქართველოში არსებული უმაღლესი სასწავლებლებიდან პროფესორების მოწვევა, საერთაშორისო კონფერენციების და სიმპოზიუმების ჩატარება. ასევე, სასურველია ფაკულტეტზე საზაფხულო სკოლების პროექტების განხორციელება, რაც ვფიქრობ, პერსპექტიულია ფაკულტეტის განვითარებისათვის და რაც ხელს შეუწყობს არსებული პროგრამული მიმართულებების რეკლამირების პროცესს. ამ მიმართულებით უკვე ვმუშაობთ და გვაქვს დასახული კონკრეტული სამომავლო გეგმები.

მნიშვნელოვან ამოცანად მიგვაჩნია, მაღალი კვალიფიკაციისა და სწავლების თანამედროვე ტექნოლოგიების მცოდნე კადრების მოზიდვა და შენარჩუნება. ამასთანავე, პროფესორ-მასწავლებელთა სტიმულირება კვალიფიკაციის ამაღლების უზრუნველსაყოფად.

ფაკულტეტისთვის ერთ-ერთ პრიორიტეტად უნდა დარჩეს კურსდამთავრებულთა დასაქმების ხელშეწყობა.

ფაკულტეტის მიზანია, სტუდენტებისთვის თანამედროვე სტანდარტების შესატყვისი განათლების მიცემა, ერთიან ევროპულ საგანმანათლებლო და სამეცნიერო სივრცეში ინტეგრაცია, ხოლო ამ მიზნებისა და გეგმების ხორცშესხმის მთავარი მამოძრავებელი ძალა ჩვენი პროფესორ–მასწავლებლები და სტუდენტები არიან, რომლებსაც აკისრიათ უდიდესი მისია - შეინარჩუნონ, შექმნან და გაავრცელონ განათლება.

**ფაკულტეტის ძლიერი და სუსტი მხარეები:** ზემოაღნიშნულიდან გამომდინარე, შესაძლებელია განვსაზღვროთ ფაკულტეტის ძლიერი და სუსტი მხარეები. უმჯობესია პირველ რიგში ვისაუბროთ სუსტ მხარეებზე: 1. არა საკმარისი ფინანსური რესურსები; 2. სასწავლო პროცესის განხორციელებისთვის არასაკმარისი მატერიალურ-ტექნიკური ბაზა; 3. ზოგიერთი სპეციალიზაციის მიმართულებით აკადემიური პერსონალის ნაკლებობა; 4. პრაქტიკული და ანალიტიკურიუნარ-ჩვევების ჩამოყალიბებისათვის საჭირო არა საკმარისი რესურსები; 5. სრულყოფილი თანამედროვე ტექნიკური საშუალებების უქონლობა; 6. დეკანატის საქმიანობის ინფორმაციული სისტემით უზრუნველყოფის არარსებობა; 7. საიმიტაციო დარბაზების, ლაბორატორიების და საკონფერენციო დარბაზის არარსებობა; 8. საზაფხულო სკოლების არარსებობა.

გვაქვს ძლიერი მხარეები, კერძოდ: 1. ევროპისმცოდნეობის, ფსიქოლოგიის და საერთაშორისო ურთიერთობების სფეროში საგანმანათლებლო პროგრამების წარმატებით განხორციელების გამოცდილება; 2. ინსტიტუციური აკრედიტაცია; 3. თანამედროვე ლიტერატურისა და სასწავლო მასალების არსებობა; 4. ხელსაყრელ იგეოგრაფიული გარემო; 5. ფაკულტეტზე ფსიქო-საკონსულტაციო ცენტრის არსებობა; 6. რეგიონში მაღალი ცნობადობა; 7. სასწავლო პროცესის ტექნიკური უზრუნველყოფა, თანამედროვე ლიტერატურისა და სასწავლო მასალების არსებობა; 8. დარგობრივი კრებულები.

წარმოდგენილ სტრატეგიულ გეგმაში ჩამოყალიბებული საკითხების რეალიზება, საბოლოო ჯამში, ხელს შეუწყობს ფაკულტეტის განვითარებას.

**დეკანი ასოცირებული-პროფესორი ქეთევან ბერიძე**

**ბათუმის შოთა რუსთაველის სახელმწიფო უნივერსიტეტის**

**სოციალურ და პოლიტიკურ მეცნიერებათა ფაკულტეტის**

**სტრატეგიული განვითარების გეგმა**

**შესრულების ვადები 2014-2018 წლები**

|  |  |  |  |  |  |  |
| --- | --- | --- | --- | --- | --- | --- |
| **№** | **დასახელება** | **განაწილება წლების მიხედვით** | | | | |
| **2014** | **2015** | **2016** | **2017** | **2018** |
| **1.** | სარემონტო სამუშაოების ჩატარება |  | **+** |  |  | **+** |
| **2.** | ელექტრონული ტექნიკის შეძენა- განახლება სასწავლო პროცესის მომსახურებისათვის | **+** | **+** | **+** | **+** | **+** |
| **3.** | არსებული სასწავლო ლაბორატორიული ბაზების განახლება და ახალი ლაბორატორიის გახსნა |  | **+** |  |  |  |
| **4.** | ბიბლიოთეკის შევსება ახალი ლიტერატურით | **+** | **+** | **+** | **+** | **+** |
| **5.** | ფაკულტეტთან მცირე საკონფერენციო დარბაზის მოწყობა |  | **+** |  |  |  |
| **6.** | ფაკულტეტის საქმიანობის რეკლამირება | **+** | **+** | **+** | **+** | **+** |
| **7.** | საკონკურსო პირობების უზრუნველყოფა აკადემიური თანამდებობების დასაკავებლად |  |  | **+** |  |  |
| **8.** | ფაკულტეტის ვებ-გვერდის მუდმივი განახლება | **+** | **+** | **+** | **+** | **+** |
| **9.** | პროგრამული აკრედიტაციისათვის მომზადება | **+** | **+** |  |  |  |
| **10.** | საზაფხულო სკოლების გახსნადა მისი ფუნქციონირებისათვის ხელშეწყობა |  | **+** | **+** | **+** | **+** |
| **11.** | ბაკალავრებისა და მაგისტრანტებისათვის სილაბუსების მომზადება ინგლისურ ენაზე |  | **+** | **+** | **+** | **+** |
| **12.** | რეგულარული სამეცნიერო -პრაქტიკული კონფერენციის ჩატარება |  | **+** | **+** | **+** | **+** |
| **13.** | ფაკულტეტთან არსებული სამეცნიერო ჟურნალების პერიოდული გამოცემების უზრუნველყოფა | **+** | **+** | **+** | **+** | **+** |
| **14.** | ფაკულტეტთან არსებული სამეცნიერო სოციალურ- კვლევითი ინსტიტუტის დაარსება და ფუნქციონირებისათვის ხელისშეწყობა |  | **+** | **+** | **+** | **+** |
| **15.** | უცხოელ მეცნიერთა პერიოდული მოწვევა ერთჯერადი ლექციების ან სალექციო კურსების ჩასატარებლად |  | **+** | **+** | **+** | **+** |
| **16.** | საქართველოს სხვა უნივერსიტეტებიდან მეცნიერთა პერიოდული მოწვევა ერთჯერადი ლექციების ან სალექციო კურსების ჩასატარებლად | **+** | **+** | **+** | **+** | **+** |
| **17.** | დისტანციური სწავლების ფორმების შემუშავება -დანერგვა |  | **+** | **+** |  |  |
| **18.** | სოციალურ მეცნიერებათა კვლევის ცენტრი |  | **+** | **+** | **+** | **+** |
| **19.** | ფსიქო-საკონსულტაციო ცენტრის მუშაობის ხელშეწყობა | **+** | **+** | **+** | **+** | **+** |